**বিধ্বস্ত মোরা**

-উপালী বড়ুয়া

আমাদের এই গৃহযুদ্ধ

কখনও থামবে না,

যতদিন রবে চারিদিকে

হিংসা ,বিদ্বেষ -যাতনা।

মুক্তির স্বাদ মোরা এখনও পাইনি,

স্বাধীনতা কাকে বলে

এখন হয়নি মোদের জানা।

রক্ত চক্ষুর আঘাত

মোদের এখনও ঘুচলোনা।

চাবুকের করাল আঘাতে

আজ মোরা বিধ্বস্ত…..।

বিষ না খেয়ে মোরা ,

বিষ হজম করেছি।

কাঁটার আঘাত সইছি মোরা প্রতিনিয়ত,

আমরা এখনও চলছি

প্রতিদিনের মতো।

শোষকের তীব্র বেড়াজালে

আমরা সংজ্ঞা হারিয়েছি।

আত্ম সম্মান বোধটুকু মোরা খুঁইয়েছি।

চেতনার সূর্য মোদের

এখনও অস্তমিত ,

বিবেকের কাছে মোরা শংকিত।

চারিদিকে আজ শুধু একি হাহাকার

মোদের বাঁচতে দাও,

মোদের জাগতে দাও,

নি:শ্বাস নিতে দাও মোদের

সবুজ শ্যামল ছায়ায়

চলতে দাও মোদের

সেই বর্ণিল আভায়!!